Зубр на волі жыве ўсяго толькі ў некалькіх еўрапейскіх краінах. У Польшчы і Беларусі жывуць самыя вялікія папуляцыі зубра. У Беларусі пасля знікнення зубр быў расселены і цяпер жыве ў 7 месцах, самыя вялікія статкі можна назіраць у Белавежскай і Налібоцкай пушчах, Прыпяцкім нацыянальным парку, Палескім запаведніку і гродзенскім заказніку "Азёры". Зубр жыве ў лісцяных лясах, дзе летам корміцца на палянах і ўзлесках. Уключаны ў Чырвоную кнігу Беларусі.